**MOGUĆNOSTI I NAČIN PRILAGODBE DRAMSKIH TEHNIKA ZA DJECU S TEŠKOĆAMA U RAZVOJU (2022.)**

**Sažetak**

Uključivanje djece i mladih u dramski studio te primjena dramskog odgoja u odgojno-obrazovnom procesu donosi sa sobom mnoge dobrobiti. No, djeci tipičnog razvoja, za razliku od djece s teškoćama, svi su pozitivni aspekti dramksog odgoja dostupniji. Uključivanje djece i mladih s teškoćama u razvoju u dramsku skupinu često se svodi na dobru volju dramskog pedagoga, koji se tijekom daljnjeg rada suočava s teškoćama u smislu adekvatnog i što cjelovitijeg uključivanja djeteta s teškoćom u skupinu i u dramske aktivnosti. Razloga za to je mnogo, a najznačajniji je prvenstveno izostanak literature, a potom i usavršavanja kao važnog elementa podrške dramskim pedagozima za rad s djecom s teškoćama u razvoju.

Cilj je rada, koristeći se dostupnim dramskim tehnikama opisanim u nekim izdanjima Biblioteke Hrvatskog centra za dramski odgoj, osmisliti i ponuditi katalog prilagodbi za dramski rad s djecom s teškoćama u razvoju općenito, ali s posebnim osvrtom na dramski rad s djecom s intelektualnim teškoćama. Nit vodilja u stvaranju kataloga bit će univerzalni dizajn, pristup u oblikovanju proizvoda (u najširem smislu) koji bi bili u najvećoj mjeri uporabljivi svim ljudima, bez potrebe za prilagodbama ili nekim posebnim dizajnom.

**Ključne riječi:** djeca i mladi s teškoćama u razvoju, dramske tehnike, prilagodba, univerzalni dizajn